Pieta (Malta)
Pieta – miestelis Maltos vidurio rytuose, šalia Valetos ir Florianos. Savivaldybės centras. Yra Maltos universiteto Medicinos mokykla, Šv. Luko ligoninė, dominikonų Fatimos Švč. Mergelės Marijos bažnyčia (pastatyta 1968 m.). XX a. 2-ojoje pusėje Pietos ligoninė buvo pagrindinė šalies ligoninė, kurioje buvo atliekami gimdymai. Dėl to didelė gyventojų dalis, gimusi tuo metu, turėtų nurodyti Pietą kaip gimtąjį miestą, tačiau nusistovėjusi tradicija kaip gimimo vietą nurodyti ne kur atliktas gimdymas, bet kur buvo pirmoji asmens gyvenamoji vieta.